Pantalla de presentació

## Pantalla de presentació

Mahfouf, Anne-Marie `<annma@kde.org>`

Traductor: Antoni Bella
revisió Plasma 5.20 (8 d'abril de 2021)

Aquest mòdul proporciona una interfície per a visualitzar i seleccionar els temes de la pantalla de presentació.

En aquesta pàgina podeu veure una vista prèvia de les pantalles de presentació instal·lades. La vista prèvia de la pantalla de presentació actual es troba ressaltada.

Col·loqueu una imatge de vista prèvia amb el cursor del ratolí i després apareixerà el botó Vista prèvia de la pantalla de presentació a la part inferior dreta de la imatge. Premeu-lo per a veure la pantalla de presentació en acció.

Obtén pantalles noves de presentació...

  Us cal estar connectat a Internet per a utilitzar aquesta acció. Es mostrarà un diàleg d'una llista de temes d'emoticones des del lloc web https://store.kde.org. Fent clic al botó Instal·la associat amb un tema, aquest s'instal·larà localment.

  Aquest tema nou estarà immediatament disponible després d'haver tancat el diàleg Baixa Pantalles de presentació de l'Arranjament del sistema i estarà ressaltat. La vista prèvia mostrarà la imatge. Haureu de fer clic al botó Aplica per a fer que aquest tema sigui el tema actual de la pantalla de presentació.